Diari Oficial de la Generalitat Valenciana


Sumari del DOGV 5937, del 21-01-2009 (2009/34)

Bases i convocatòria per a la seleció de quatre agents de la policia local.
---------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/34


Data del document
:   18-12-2008

Organisme emissor
:   Ajuntament de Beniarjó

Tipus de document
:   Convocatòria

Descriptors 

:   * Beniarjó
    * administració local
    * concurs administratiu

Bases i convocatòria per a la seleció de quatre agents de la policia local. [2009/34]  
L'Ajuntament de Beniarjó mitjançant una resolució de l'Alcaldia Presidència, número 387, de data 17 de desembre de 2008, ha aprovat les bases per a la selecció de quatre agents de la Policia Local de Beniarjó, així mateix ha resolt convocar el corresponent procés selectiu i publicar la convocatòria i les bases esmentades en el Butlletí Oficial de la Província de València i en el Diari Oficial de la Generalitat Valenciana i un extracte de la convocatòria en el Boletín Oficial del Estado.  
El termini de presentació de sol·licituds és de 20 dies naturals comptadors des de l'endemà de la publicació de l'extracte de la present convocatòria en el Boletín Oficial del Estado.   
Bases per a la selecció de quatre agents del cos de la Policia Local de l'Ajuntament de Beniarjó, escala bàsica, y formació de borsa de treball  
1a. Objecte de la convocatòria  
És objecte de la present convocatòria la provisió en propietat de quatre places d'agent del cos de policia local, vacants en la plantilla de l'Ajuntament de Beniarjó, provinents de l'oferta d'ocupació pública de 2005, 2007, 2008 la convocatòria de la qual s'unifica, mitjançant el cobriment de tres places pel torn lliure, sistema d'oposició, i una pel torn de mobilitat, per mitjà de concurs, així com de la formació d'una borsa de treball.  
Estes places es troben actualment ocupades per funcionaris amb nomenament interí, per tant, amb el nomenament dels funcionaris seleccionats per mitjà del present procediment, correspon cessar els funcionaris que, amb caràcter interí, ocupen les places indicades.  
Les places que en el torn de mobilitat queden desertes, incrementaran les vacants a cobrir pel torn lliure.  
2a. Condicions dels aspirants  
Requisits per al torn lliure:  
L'accés a les categories d'agent de policia local es realitzarà per oposició, i els aspirants hauran de reunir els següents requisits, referits al dia en què finalitze el termini d'admissió de sol·licituds:  
a) Tindre la nacionalitat espanyola.  
b) Estar en possessió del títol de Batxiller Superior o equivalent o complides les condicions per a obtindre'l en la data que finalitze el termini de presentació d'instàncies.  
c) No patir malaltia o cap defecte físic que impedisca l'exercici de les funcions, de conformitat amb els quadres d'exclusions mèdiques que s'assenyalen en els annexos d'estes bases, i tindre una estatura mínima d'1,65 metres els hòmens i 1,60 metres les dones.  
d) Tindre complits díhuit anys, sense excedir l'edat de trenta anys. Només als efectes de l'edat màxima, es compensarà el límit amb els servicis prestats anteriorment tant a l'administració local com a policia local o auxiliar de policia local.  
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
Requisits per al torn de mobilitat:  
Per a participar en els concursos de mobilitat s'hauran de reunir els següents requisits, referits al dia en què finalitze el termini d'admissió de sol·licituds:  
a) Ser funcionari de carrera de la categoria que es convoca, integrat en la subescala de servicis especials, classe policia local, de qualsevol dels municipis de la Comunitat Valenciana.   
b) Haver romàs, almenys, dos anys com a funcionari de carrera en el lloc de treball des del que es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el exercici normal de les funcions pròpies de la seua escala i categoria, d'acord amb el barem d'exclusions mèdiques que s'arreplega en els annexos d'estes bases.  
e) No trobar-se suspés ni inhabilitat en ferm per a l'exercici de funcions públiques. De produir-se la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant esmentat.  
f) Estar en possessió dels permisos que habiliten per a la conducció de vehicles automòbils i de motocicletes destinats al servici d'urgència o d'emergències.  
g) Qualsevol altre requisit que s'establisca per a la promoció interna dels funcionaris de la policia local.  
3a. Presentació d'instàncies i de documentació annexa  
Les instàncies amb què se sol·licite prendre part en el concurs o en l'oposició, segons el torn pel qual es desitge accedir, es dirigiran a l'alcalde president de l'Ajuntament, es presentaran al Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà en les dependències municipals d'informació al públic. El termini de presentació és de 20 dies naturals, comptadors des de l'endemà de la publicació de l'extracte d'esta convocatòria en el Boletín Oficial del Estado. En les instàncies, els aspirants hauran de manifestar que reunixen tots i cada un dels requisits exigits.  
A les instàncies s'acompanyarà el resguard acreditatiu del pagament dels drets d'examen, la quantia dels quals importa la quantitat de 50 euros. El pagament podrà efectuar-se per mitjà d'un ingrés en el compte 2277 0188 67 8737907457 de Bancaixa, sucursal de Beniarjó, a nom de l'Ajuntament de Beniarjó o bé per mitjà de gir postal o telegràfic, i en este cas es consignarà en la instància el número de gir. Igualment haurà d'acompanyar-se una fotocòpia del document nacional d'identitat.  
Així mateix, per al torn de mobilitat, a les instàncies també haurà d'acompanyar-se la documentació acreditativa dels mèrits que s'al·leguen degudament compulsats, i que hagen de servir de base per a l'aplicació del barem del concurs. No es valorarà cap mèrit que no es justifique i s'adjunte a la instància. La documentació serà tornada als aspirants que no siguen seleccionats, una vegada siga ferm la resolució del procés de selecció.  
4a. Admissió d'aspirants  
Per a ser admesos a les proves selectives, serà suficient que els aspirants manifesten en la instància que reunixen totes i cada una de les condicions exigides en estes bases, referides a la data de finalització del termini de presentació, que hagen abonat els drets d'examen amb l'aportació del justificant corresponent i la fotocòpia del document nacional d'identitat i que hagen aportat i relacionat, en la instància, la documentació acreditativa dels mèrits al·legats per al concurs.  
Expirat el termini d'admissió d'instàncies, mitjançant una resolució de l'Alcaldia, s'aprovaran les llistes provisionals d'aspirants admesos i exclosos dels diferents torns. Les relacions provisionals d'aspirants admesos i exclosos seran publicades al tauler d'anuncis de la casa consistorial, i se publicaran en el Butlletí Oficial de la Província de València i en el Diari Oficial de la Generalitat Valenciana; es consedirà un termini de 10 dies a l'efecte d'esmena de defectes pels aspirants exclosos, quan foren esmenables des de l'última publicació.  
Transcorregut l'esmentat termini, sense que es formule cap reclamació, s'entendran definitives les llistes indicades, i l'Alcaldia resoldrà les reclamacions presentades.  
En la resolució per la qual s'aproven les llistes definitives, es determinarà el lloc, la data i l'hora de la realització de la fase de concurs, així com del primer exercici de l'oposició.   
5a. Tribunal qualificador  
1. El Tribunal qualificador estarà integrat pels següents membres, tots ells amb veu i vot:  
President: el secretari interventor de la corporació o funcionari en qui delegue.  
Vocals:   
· Un representant designat per la direcció general de la Generalitat competent en matèria de policia local.  
· Un representant designat per la direcció general de la Generalitat competent en matèria d'administració local.  
· Un funcionari de carrera pertanyent a un cos de policia local d'entitat local pertanyent a la comarca de la Safor, designat per l'Ajuntament.  
Secretari: un secretari interventor de la comarca de la Safor designat per l'Ajuntament.  
2. Podran assistir a les sessions del Tribunal, encara que sense formar-ne part, un membre corporatiu per cada grup polític municipal, els quals actuaran amb veu però sense vot.  
3. La pertinença als òrgans de selecció serà sempre a títol individual, i no podrà exercir-se en representació o per compte de ningú.  
4. La composició del Tribunal inclourà la dels respectius suplents.  
5. Podran nomenar-se assessors del Tribunal per a les proves psicotècniques, mèdiques, d'aptitud física i de valencià, el nomenament dels quals haurà de fer-se públic junt amb el del Tribunal.  
6. La corporació sol·licitarà dels òrgans corresponents, les propostes de designació que procedisquen, que hauràn d'efectuar-se en el termini dels 20 dies següents al de la recepció de la sol·licitud.  
7. Els vocals del Tribunal posseiran la mateixa titulació acadèmica o superior que l'exigida per als llocs de treball oferits.  
8. El Tribunal no podrà constituir-se ni actuar sense l'assistència de la mitat més un dels membres, titulars o suplents.  
9. La designació dels membres del Tribunal es farà pública, junt amb la relació definitiva d'admesos i exclosos, en el Butlletí Oficial de la Província de València, en el Diari Oficial de la Comunitat Valenciana i al tauler municipal d'anuncis. Els membres del Tribunal podran abstindre's o ser recusats pels aspirants quan concórreguen les causes previstes legalment.  
10. A l'efecte del que disposa l'annex IV del Reial Decret 462/2002, de 24 de maig, el Tribunal que actua en esta prova selectiva tindrà la categoria segona, pel que fa a l'assistència tant dels membres del Tribunal com dels seus assessors i col·laboradors.  
6a. Començament i desenvolupament del concurs i de l'oposició  
L'orde d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat per a la selecció de personal, segons l'últim sorteig realitzat a què es referix l'article 10.3 del Decret 33/1999, de 9 de març, del Consell de la Generalitat.  
Els aspirants seran convocats en crida única, excepte casos de força major, degudament justificats i apreciats lliurement pel Tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del dret a participar en el procés selectiu, per la qual cosa en quedarà exclòs.  
El Tribunal podrà requerir els aspirants, en qualsevol moment, perquè acrediten la seua identitat, per la qual cosa hauran d'anar proveïts del document nacional d'identitat. Una vegada començades les proves, no serà necessària la publicació dels successius anuncis de celebració dels restants exercicis en el Butlletí Oficial de la Província de València i Diari Oficial de la Comunitat Valenciana, bastant la corresponent publicació als taulers d'anuncis de l'Ajuntament de Beniarjó, amb 12 hores d'antelació del començament de les proves, si es tracta del mateix exercici, o de 72 hores, si es tracta d'un exercici nou.  
7a. Procediment de selecció, torn de mobilitat. Concurs  
En primer lloc, els aspirants hauran de superar un reconeixement psicotècnic i mèdic, d'acord amb els criteris i els barems establits en l'Orde de 23 de novembre de 2005, de la Conselleria de Justícia, Interior i Administracions Públiques, tal com s'assenyala en els annexos I i II de les presents bases.  
A continuació, es valoraran els mèrits dels aspirants que hagen superat el test psicotècnic i el reconeixement mèdic, per a cobrir les places oferides per torn de mobilitat, segons annex IV que s'adjunta.  
En qualsevol moment del procés d'adjudicació, podrà demanar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, dels requisits o de les dades al·legats, així com aquells altres que es consideren precisos per a una correcta valoració.  
L'orde de prioritat per a l'adjudicació de les places convocades vindrà donat per la major puntuació total obtinguda, a la vista dels mèrits al·legats.  
Una vegada resolt el concurs es passarà al procediment de selecció per torn lliure.  
8a. Procediment de selecció, torn lliure. Oposició  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits ni incapacitats per a l'accés a la funció pública.  
Proves selectives  
1. Primer exercici. De caràcter obligatori i eliminatori  
Mesurament d'estatura. Els aspirants hauran d'aconseguir o superar les talles que consten en els requisits de la base segona.  
2. Prova psicotècnica. De caràcter obligatori i eliminatori  
Consistirà a superar els exercicis o proves psicotècniques aptitudinals i de personalitat d'acord amb el que disposa l'Orde de 23 de novembre de 2005, tal com s'assenyala en l'annex I de les presents bases. La superació de les esementades proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la realització i, durant este període, eximirà l'aspirant de tornar a realitzar-les.  
La qualificació d'este exercici serà d'apte o no apte.  
3. Proves d'aptitud física. De caràcter obligatori i eliminatori  
Consistiran a superar proves d'aptitud física que posen de manifest la capacitat per a l'exercici del lloc de treball i el contingut i de la qual les marques mínimes seran, almenys, les següents:  
3.1. Proves físiques:  
- Pujada de corda amb presa de peus: homes, 4 metres; dones, 3 metres.  
- Salt de longitud amb carrera: homes, 4 metres; dones, 3,80 metres.  
- Salt d'altura: homes: 1,10 metres; dones, 1 metre.  
- Carrera de velocitat en 60 metres: homes, 10 segons; dones, 12 segons.  
- Carrera de resistència en 1.000 metres: homes, 4 minuts; dones, 4 minuts 10 segons.  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com apte.  
3.2. Valoració de les proves d'aptitud física. La valoració de les proves d'aptitud física en les proves de salt es realitzarà mitjançant la mesura de la distància efectiva.  
4. Qüestionari. De caràcter obligatori i eliminatori  
Consistirà a contestar correctament, per escrit, un qüestionari preparat pel Tribunal d'un mínim de 50 preguntes i un màxim de 75 preguntes amb quatre respostes alternatives, una d'elles certa, en un temps màxim d'1 hora i 30 minuts, sobre els temes relacionats en els grups I a IV, ambdós inclusius, del temari que s'indica en l'annex III d'estes bases. Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent:  
Nota = [A - (E/n - 1)] x 10/N  
A= Preguntes encertades.  
E= Preguntes contestades erròniament.  
n= Nombre de respostes alternatives.  
N= Nombre total de preguntes.  
La qualificació d'este exercici serà de 0 a 10 punts; haurà d'obtindre's una qualificació de 5 punts per a superar el mateix.  
5. Coneixement del valencià. De caràcter obligatori i no eliminatori  
Consistirà a traduir del valencià al castellà i viceversa, un text proposat pel Tribunal, en un temps màxim de 30 minuts.  
Este exercici es qualificarà de 0 a 4 punts, a raó de 2 punts com a màxim per cada una de les traduccions.  
6. Reconeixement mèdic. De caràcter obligatori i eliminatori  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'Orde de 23 de novembre de 2005, tal com s'assenyala en l'annex II de les bases presents. La superació de la prova, homologada expressament per l'Institut Valencià de Seguretat Pública (IVASP), tindrà una validesa d'un any des de que es realitze, i quedaran exempts de realitzar-la aquells que, en el període esmentat, l'hagen superada, sempre que no es produïsquen malalties o dolences que, a juí del Tribunal mèdic, justifiquen tornar-les a passar.  
7. Desenvolupament del temari. De caràcter obligatori i eliminatori  
Consistent a desenvolupar, per escrit durant un temps màxim d'una hora i 30 minuts i mínim d'una hora, dos temes triats per l'aspirant de quatre extrets, per sorteig dels grups I a IV, ambdós inclusivament, que composen el temari, que s'inclou en l'annex III d'estes bases. Els temes indicats seran llegits en sessió pública davant del Tribunal, el qual podrà formular les preguntes o els aclariments que sobre estos jutge oportunes. Es valorarà la claredat d'idees i el coneixement sobre els temes exposats.  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
8. Temes locals. De caràcter obligatori i no eliminatori  
Consistirà en l'exposició per escrit d'un tema de què componen el grup V del temari que s'inclou en l'annex III d'estes bases en un temps màxim d'una hora i mínim de 45 minuts; se valoraran els coneixements exposats, la claredat en l'exposició, neteja, redacció i ortografia que, en tot cas, l'aspirant llegirà en sessió pública davant del Tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'este exercici serà de 0 a 5 punts.  
9. La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada un dels membres del Tribunal de selecció, a estos efectes hauran de rebutjar-se totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda. La diferència esmentada serà de 2 punts quan es tracte de valorar els temes locals. Per a la valoració de l'exercici de valencià es tindrà en compte tant la utilització correcta del lèxic com de la morfosintaxi.  
9a. Relació d'aprovats i creació de borsa de treball  
Finalitzades les proves selectives de cada torn, el Tribunal farà públiques, al tauler d'anuncis de l'Ajuntament, les relacions d'aspirants aprovats, per orde de puntuació final obtinguda, en nombre no superior al de places convocades respectivament per torn de mobilitat i lliure.   
Una vegada cobertes les places en propietat, la resta dels aspirants del torn lliure que hagen superat almenys quatre exercicis de la convocatòria, passaran a constituir una borsa de treball per a possibles nomenaments interins.  
A l'efecte de la borsa, els aspirants s'ordenaran segons el nombre d'exercicis superats i la puntuació total obtinguda.  
Quan algun o alguns dels aspirants aprovats renunciaren a continuar el procés de selecció o en foren exclosos per no tindre algun dels requisits exigits, no presentar la documentació, per falsedat d'esta, o per no superar el curs selectiu, s'anul·laran les actuacions respecte d'estos i el Tribunal podrà proposar la inclusió, en la llista d'admesos, del mateix nombre que el d'exclosos per les anteriors causes, sempre que hagen superat les proves selectives, i pel mateix orde que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és el cas, pogueren haver incorregut.  
10a. Curs selectiu  
El Tribunal formularà proposta, al president de la corporació, dels aspirants del torn lliure que, després d'haver superat l'oposició, i prèvia la presentació de la documentació exigida en estes bases, hagen de superar en l'Institut Valencià de Seguretat Pública un curs de caràcter selectiu de contingut teoricopràctic. El curs selectiu constarà de dos fases: una de formació i de selecció en l'Institut Valencià de Seguretat Pública, amb una duració de 700 hores lectives, i una altra, de pràctiques, la qual es realitzarà en el municipi de Beniarjó, amb una duració de dos mesos.  
Els aspirants proposats s'incorporaran a l'IVASP per a realitzar el primer curs teoricopràctic a què es puga remetre. La qualificació d'este curs correspondrà a l'IVASP.  
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana, quedaran exempts de realitzar-lo si no hagueren transcorregut més de quatre anys des de la data de realització i superació i no se n'haguera alterat substancialment el contingut.  
Superat el curs teoricopràctic, l'IVASP formularà una proposta de nomenament, si és el cas, a l'Alcaldia, amb indicació de la puntuació o les qualificacions obtingudes, a l'efecte del nomenament.  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública, i la corresponent valoració es realitzarà amb base a criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds enfront del professorat i resta d'alumnes i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions atribuïdes al lloc.  
En el supòsit que l'aspirant no supere el curs selectiu, l'IVASP, comunicarà esta circumstància a l'Alcaldia, i l'aspirant podrà incorporar-se al curs immediatament posterior. De no superar este curs, quedarà decaigut en el seu dret a participar en el procés selectiu instat, que s'entendrà acabat a l'efecte de poder convocar novament la plaça no coberta.  
Per a la realització del curs teoricopràctic, l'aspirant serà nomenat funcionari en pràctiques de la respectiva corporació local amb els drets inherents a tal situació i percebrà, a càrrec de l'Ajuntament, les retribucions íntegres del lloc a què aspira.  
11a. Presentació de documents  
L'aspirant proposat pel Tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en estes bases i que no hagueren sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presentara l'anterior documentació, no podrà ser nomenat funcionari, se n'invalidarà l'actuació i la nul·litat subsegüent dels actes del Tribunal respecte a este, sense perjuí de la responsabilitat en què pogueren haver incorregut, si és el cas. En el cas que l'aspirant siga exclòs per no presentar la documentació requerida o per falsedat d'esta, el Tribunal podrà proposar la inclusió en la llista d'admesos del mateix nombre que d'exclosos per les anteriors causes, sempre que hagen superat les proves selectives.  
12a. Nomenament  
Superades les proves de selecció i el curs selectiu, que constarà de dos fases, una de formació i selecció i una altra de pràctiques, prèvia la presentació de la documentació exigida, l'aspirant serà nomenat funcionari de carrera i haurà de prendre possessió en el càrrec en el termini màxim de 30 dies a comptar des de l'endemà en què els siga notificat el nomenament. Els nomenaments hauran d'efectuar-se en el termini màxim de 15 dies, comptats des de la comunicació de l'IVASP.  
Respecte al torn de mobilitat, les persones nomenades cessaran, a tots els efectes, en els llocs de treball que ocupaven i prendran possessió en la plaça obtinguda dins dels 15 dies següents al moment del cessament en l'Ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
El còmput dels terminis de cessament i la presa de possessió s'iniciarà quan finalitzen els permisos o llicències que, si és el cas, hagen sigut concedides als interessats. Els participants en els concursos de mobilitat vindran obligats a traslladar per escrit dels esmentats permisos o llicències a l'Ajuntament convocant, que, mitjançant una resolució motivada, en podrà acordar la suspensió del gaudi.  
L'Ajuntament de procedència podrà ajornar el cessament al funcionari o a la funcionària que haja obtingut plaça per mobilitat en un altre distint mitjançant una resolució motivada quan concórreguen necessitats del servici i per un període de temps no superior a 20 dies hàbils, i haurà de comunicar-ho a l'Ajuntament convocant.  
A tots els efectes, el termini que hi haja entre el cessament i la presa de possessió es considerarà com de servici actiu.  
13a. Incidències  
El Tribunal podrà resoldre els dubtes que es presenten, interpretar estes bases i prendre els acords necessaris per al bon orde del procés selectiu. En allò que no estiga previst en les presents bases, de conformitat amb el que preveu l'article 52 de la Llei Orgànica 2/1986, de 13 de març, de Forces i Cossos de Seguretat, s'aplicarà la Llei 6/1999, de 19 d'abril, de la Generalitat, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOCV núm. 3.988, de 27 d'abril de 2001), i Ordes de 23 de novembre de 2005 (DOGV núm. 5.148, de 2 de desembre de 2005) i d'1 de juny de 2001 (DOGV núm. 4.049, de 24 de juliol de 2001). A més de per la Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Decret 33/1999, de 9 de març, del Govern Valencià i Reial Decret 364/1995, de 10 de març.  
14a. Recursos  
Contra la convocatòria present i les seues bases, la resolució aprovatòria de les quals posa fi a la via administrativa, cabrà el recurs potestatiu de reposició en el termini d'un mes des de la publicació davant de l'òrgan que ha dictat esta resolució, sense perjuí de la impugnació directa davant de la jurisdicció contenciosa administrativa en el termini de dos mesos comptadors des de l'endemà de la referida publicació, de conformitat amb la Llei 30/1992, de 26 de novembre, en la redacció donada per la Llei 4/1999, de 13 de gener.  
Contra els actes del Tribunal qualificador, de conformitat amb el que preveu l'article 114 de la Llei 30/1992 de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. El recurs esmentat s'interposarà davant del Tribunal o davant de l'Alcaldia Presidència en el termini d'un mes, si l'acte fóra exprés, i de tres mesos, si no ho fóra.  
15a. Publicació  
Les bases presents de la convocatòria per a la provisió de llocs vacants es publicaran en el Butlletí Oficial de la Província de València i en el Diari Oficial de la Comunitat Valenciana i, el seu extracte, en el Boletín Oficial del Estado; es comunicarà el text íntegre a l'IVASP de la Generalitat, en els termes establits en la legislació de règim local i de coordinació de policia locals de la Comunitat Valenciana.  
ANNEX I  
Proves psicotècniques  
El contingut de la prova o reconeixement psicotècnic s'ajustarà al barem i als criteris que s'indiquen en l'annex III de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció de les policies locals de la Comunitat Valenciana en proves psicotècniques, publicades en el Diari Oficial de la Comunitat Valenciana, número 5148, de 2 de desembre de 2005.  
ANNEX II  
Reconeixement mèdic  
El contingut del reconeixement mèdic s'ajustarà al que establix l'annex II de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció de les policies locals de la Comunitat Valenciana per a reconeixement mèdic, publicades en el Diari Oficial de la Comunitat Valenciana, número 5148, de 2 de desembre de 2005.  
ANNEX III  
Temari  
El contingut del temari serà l'assenyalat en l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, la promoció i la mobilitat de les policies locals de la Comunitat Valenciana (orde publicada en el Diari Oficial de la Comunitat Valenciana, número 4049, de 24 de juliol de 2001), per a les places objecte d'estes bases.  
El grup V, de temes sobre l'entorn sociolocal del municipi de Beniarjó, és el següent:  
Grup V  
- Tema 41. Història local, tradicions i festes de Beniarjó.  
- Tema 42. L'economia de Beniarjó (turisme, agricultura, comerç i indústria).  
- Tema 43. Disseny urbà del municipi de Beniarjó. Territori, guia de carrers i terme municipal.  
- Tema 44. L'Ajuntament de Beniarjó. Servicis municipals, institucions relacionades amb l'Ajuntament de Beniarjó: organismes supramunicipals als que pertany.  
ANNEX IV  
El barem i la valoració dels mèrits del concurs del torn de mobilitat, s'ajustarà al que establix l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana, pel torn de mobilitat, orde publicada en el Diari Oficial de la Generalitat Valenciana, número 5148, de 2 de desembre de 2005.  
Cosa que es fa pública per a general coneixement.  
Beniarjó, 18 de desembre de 2008.- L'alcalde: Salvador M. Enguix Morant.